पाएं अपने शहर की ताज़ा ख़बरें और फ्री ई-पेपरडाउनलोड करें
कोविड महामारी के दौर में नकली रेमडेसिविर इंजेक्शन बेचने के आरोपी वीरेंद्र धाकड़ को न्यायालय ने जमानत का लाभ देने से मना कर दिया। आरोपी की ओर से गिरफ्तारी से बचने के लिए अग्रिम जमानत का आवेदन पेश किया था।
न्यायाधीश प्रवीण हजारे ने आवेदन खारिज करते हुए कहा- महामारी के दौर में जीवनरक्षक दवाओं की कालाबाजारी में वृद्धि को देखते हुए प्रथम दृष्टया आरोपी को राहत नहीं दी जा सकती। अपर लोक अभियोजक वसीम खान ने बताया कि फरियादी मनीष शर्मा ने अपने रिश्तेदार के इलाज के लिए इंजेक्शन खरीदे थे। जांच में पता चला कि ये इंजेक्शन नकली है। इसकी शिकायत पुलिस थाना बहोड़ापुर में की गई। जांच के बाद पुलिस ने आरोपियों के खिलाफ प्रकरण दर्ज किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn